
Уговор о извођењу радова
на изградњи новог моста L=3x39,84m у км 63+102, пруге  Панчево Главна-Зрењанин-Кикинда-држ.гр. са израдом пројекта и набавком материјала

закључен између:

Акционарског друштва за управљање јавном железничком инфраструктуром „Инфраструктура железнице Србије“, Београд, са седиштем у Београду, улица: Немањина 6, МБ: 21127094, ПИБ: 109108420, број рачуна: 205-222959-26  назив банке:  НЛБ Комерцијална банка, чији је законски заступник в.д. генералног директора  др Небојша Шурлан (у даљем тексту: Наручилац )

и
______________________________________, са седиштем у:_______________ улица: __________________________ МБ: ___________, ПИБ: _____________, чији је законски заступник директор/генерални директор (заокружити) ___________________________________(у даљем тексту: Извођач), са друге стране (уколико је поднета заједничка понуда, навести тражене податке за сваког члана групе  понуђача из ____________, улица__________________ бр. ______, ПИБ___________, матични број_____________________, кога заступа ______________________________;

____________, улица__________________ бр. ______, ПИБ___________, матични број_____________________, кога заступа ______________________________(у даљем тексту: Извођач)

Уговорне стране сагласно констатују:

- да је Наручилац, на основу Закона о јавним набавкама („Службени гласник РС“, број 91/19 и 92/23), спровео отворени поступак  јавне набавке радова (набавка бр. --2023), чији је предмет извођење радова на изградњи новог моста L=3x39,84m у км 63+102, пруге  Панчево Главна-Зрењанин-Кикинда-држ.гр. са израдом пројекта и набавком материјала; 
- да су позив за подношење понуда и конкурсна документација објављени на Порталу јавних набавки;
- да је Извођач доставио Понуду број ____________ од _________2024. године (попуњава Извођач), која се налази у прилогу Уговора и његов је саставни део;
- да је Наручилац Одлуком о додели уговора, број ___________________ од _________2024. године (попуњава Наручилац), доделио Извођачу Уговор;
- да ће послове стручног надзора вршити Наручилац у складу са чланом 153. Закона о планирању и изградњи, ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) и Правилником о садржини и начину вођења стручног надзора (“Сл. гласник РС“, бр. 22/2015 и 24/2017).




Предмет Уговора
Члан 1.
Предмет овог уговора је извођење радова на изградњи новог моста L=3x39,84m у км 63+102, пруге  Панчево Главна-Зрењанин-Кикинда-држ.гр. са израдом пројекта и набавком материјала. 

Радови се изводе на локацији изградње новог железничког моста на реци Тамиш у км 63+102, пруге Панчево Главна-Зрењанин-Кикинда-држ.грaница.

Извођач се обавезује да својим средствима и радном снагом, у складу са одредбама важећих закона, прописа, техничким условима и стандардима који важе за ову врсту посла, квалитетно и уз строго поштовање професионалних правила своје струке, изради пројектну документацију, изврши набавку материјала и  изведе радове из става 1. овог члана, у свему према Пројекту за извођење (ПЗИ) и Понуди број _______________ од ________.2024. године,  која је саставни део овог уговора.

У случају да Извођач ангажује подизвођача: 

Извођач у потпуности одговара за извршење свих обавеза из овог уговора, укључујући и обавезе које је поверио подизвођачу.

Извођач ће наведеног/е подизвођача/е ангажовати за извршење следећих обавеза: 
________________________________________________________________________________________________________________________________________________________________________________________________________________________________.

Подизвођач/и се изјаснио/или да се непосредно њиму/а плати доспело потраживање за део уговора који је он извршио/или, и то:
-Подизвођач ______________________, извршиће послове у износу од ______________ динара без ПДВа, МБ ________, ПИБ ________, рачун број ______________________.
-Подизвођач ______________________, извршиће послове у износу од ________________ динара без ПДВа, МБ ________, ПИБ ________, рачун број ______________________ (попуњава Извођач у случају да је Извођач поднео понуду са подизвођачем са опцијом да се подизвођачу непосредно плати доспело потраживање за део уговора који је он извршио).

У случају групе привредних субјеката, сви чланови групе извршавају уговорене послове и заједнички и неограничено солидарно одговарају за извршење уговорених послова.

Цена
Члан 2.
Уговорне стране сагласно утврђују да се уговорена вредност дефинише на бази укупне уговорене цене за набавку материјала, све радове и услуге израде техничке документације. 
Извођач је сагласан да је сагледао обим и врсту предметног посла, прегледао и проверио локацију на којој се изводе радови, околину и ограничења и прикупио све расположиве информације, да се уверио у обим и природу радова и материјала потребног за извођење и завршетак радова, прилазе до градилишта, смештај (који ће му можда бити потребан), као и све остале околности које су од утицаја за извођење радова.

Извођач је сагласан да је у потпуности упознат са напред наведеним и да пројектну документацију може израдити и радове извести стручно и квалитетно, у уговореном року и по уговореној цени. 

Извођач је сагласан да је добио све информације које су сваком искусном Извођачу потребне у погледу ризика, непредвиђених расхода и свих других околности које могу да утичу или се могу одразити на извођење и завршетак радова и израду пројектне документације.

Члан 3.
Вредност Уговора износи :__________________________ динара без ПДВ-а,  
(словима:_________________________________________________________________)  

Вредност Уговора износи :__________________________ динара са ПДВ-ом,  
(словима:_________________________________________________________________)  

Обвезник пореза на додату вредност се утврђује у складу са Законом о порезу на додату вредност, ("Сл. гласник РС", бр. 84/2004, 86/2004 - испр., 61/2005, 61/2007, 93/2012, 108/2013, 6/2014 - усклађени дин. изн., 68/2014 - др. закон, 142/2014, 5/2015 - усклађени дин. изн., 83/2015, 5/2016 - усклађени дин. изн., 108/2016, 7/2017 - усклађени дин. изн., 113/2017, 13/2018 - усклађени дин. изн., 30/2018, 4/2019 - усклађени дин. изн., 72/2019, 8/2020 - усклађени дин. изн. и 153/2020 и 138/2022), а стопа ПДВа на основу важећег Закона о порезу на додату вредност на дан испостављања ситуације.

Уговорена цена у себи садржи: вредност израде пројектне документације, неопходних  вредност материјала, радне снаге, механизације, средства за рад, унутрашњи и спољашњи транспорт, чување и одржавање радова, осигурање и обезбеђење целокупних радова, материјала, грађевинске механизације, гаранције, осигурање, рад ноћу и рад недељом и празником, све привремене радове потребне за извођење сталних радова, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организацију грађења, режијске и све друге трошкове који се јаве током извођења радова и који су потребни за извођење и завршетак радова у складу са захтевима  Наручиоца, као и изведеног објекта

Јединичне цене су фиксне и не могу се мењати.

Сматра се да Извођач има у виду све захтеве и обавезе, било то да су оне наведене или се подразумeвају, а које су обухваћене техничком документацијом и било којим делом овог уговора, те да су понуђене цене за све позиције у складу са наведеним.

Начин и рок плаћања
Члан 4.
-ако је захтевано авансно плаћање:
Наручилац се обавезује да Извођачу плаћање врши :

·  ________% од вредности Уговора на име аванса (максимално до 20 %) у износу од____________________динара без ПДВ-а, са припадајућим ПДВ-ом, у складу са ѕа Законом о ПДВ-у, у року од 15 дана када Извoђач достави Наручиоцу:  
· предрачун (авансна ситуација) у 6 (шест) истоветних примерака,
· банкарску гаранцију за озбиљност понуде из члана 6. овог уговора,
· банкарску гаранцију за добро извршење посла из члана 6. овог уговора,
· полисе осигурања из члана 7. овог уговора.
У случају ранијег правдања целокупног износа аванса, Наручилац ће Извођачу радова вратити средство обезбеђења – банкарску гаранцију за повраћај авансног плаћања.

Извођач се обавезује да примљени аванс правда кроз све привремене ситуације које испоставља Наручиоцу, захтеваним процентуалним умањењем износа (у тим привременим  ситуацијама), од вредности изведених радова, с тим да укупан примљени аванс мора бити оправдан када вредност радова достигне износ 90% вредности уговора.

За преостали део, Наручилац се обавезује да Извођачу и/или подизвођачима (у случају да су се изјаснили да се директно врши уплата извршеног посла од стране подизвођача на његов рачун) плаћање врши :

-на основу привремених и окончане ситуације, у року не дужем од 45 дана од дана пријема ситуације од стране Наручиоца. 

-ако није захтевано авансно плаћање:
-на основу привремених и окончане ситуације, у року не дужем од 45 дана од дана пријема ситуације од стране Наручиоца. 

[bookmark: _Hlk154559727]Под исправно испостављеном ситуацијом сматра се ситуација која поседује сва обележја рачуноводстве исправе у смислу одредаба Закона о рачуноводству („Сл. гласник РС“, бр. 73/19 и 44/21 – др.закон), Закона о ревизији („Сл. гласник РС“, број 73/19), Законa о ПДВ-у („Сл. гласник РС“, бр. 84/2004, 86/2004-испр., 61/2005, 61/2007, 93/2012, 108/2013, 6/2014-усклађени дин. изн., 68/2014-др. закон, 142/2014, 5/2015-усклађени дин. изн., 83/2015, 5/2016-усклађени дин. изн., 108/2016, 7/2017-услађени дин. изн., 113/2017, 13/2018-усклађени дин. изн., 30/2018, 4/2019-усклађени дин. изн., 72/2019 и 8/2020-усклађени дин. изн. и 153/20 и 138/2022), као и других прописа који уређују предметну област.


Привремене ситуације и окончану ситуацију Извођач ( у  случају да су се изјаснили да се директно врши уплата извршеног посла на рачун подизвођача) испоставља Наручиоцу на основу изведених количина уговорених радова и уговорених цена. 

Привремене ситуације Извођач и/или подизвођач ће подносити на исплату у текућем месецу, за претходно изведен посао, а окончану ситуацију, након примопредаје радова, и достављања банкарске гаранције за отклањање недостатака у гарантном року.

Ситуације морају да буду насловљене на Наручиоца и морају бити потписане од стране овлашћеног лица Извођача и Надзорног органа.

Наручилац је дужан да оверу испостављених ситуација изврши најкасније у року од 8 дана, рачунајући од дана пријема ситуације.

Уколико Наручилац делимично оспори испостављену ситуацију, дужан је да овери и призна неспорни део ситуације, уз претходну корекцију ситуације од стране Извођача, а спорни део ће регулисати кроз следећу привремену ситуацију, уколико се уговорне стране другачије не договоре.

Комплетну документацију неопходну за оверу привремене ситуације (листове грађевинске књиге, одговарајуће атесте за уграђени материјал и набавку опреме, по потреби и другу документацију) Извођач доставља Наручиоцу и Надзорном органу који ту документацију чувају до примопредаје и коначног обрачуна.

Извођач ће привремене ситуације испостављати у шест (6) примерака, о чему ће Наручилац обавестити Извођача најкасније пре испостављања прве привремене ситуације.

Уколико испостављене привремене ситуације и окончана ситуација нису сачињене у складу са претходним ставовима овог члана, и/или нису оверене од стране надзорног органа Наручилац ће исте неоверене вратити Извођач најкасније у року од 8 дана од дана пријема.

Обавезе које доспевају у наредним буџетским годинама биће реализоване највише до износа средстава која ће за ту намену бити одобрена у тим буџетским годинама.

Плаћање се врши уплатом на рачун Извођача.

Није дозвољено залагање дуга Наручиоца по основу Уговора без сагласности Наручиоца.

Рок за извођење радова
Члан 5.
Рок за израду пројектне документације је ______календарких дана, рачунајући од дана закључења Уговора.

Рок за радове према достављеном динамичком плану износи ____ календарских дана, рачунајући од датума увођења Извођача у посао, тј. датума завођења Записника о увођењу у посао код Наручиоца.

Датум увођења у посао за радове биће записнички констатован и потписан од стране одговорног извођача радова и Надзорног органа и уписан у грађевински дневник од стране надзорног органа, а записник се заводи на писарници Наручиоца.

Извођач је дужан да започне радове даном увођења у посао у складу са овим уговором. Уколико Извођач не започне извођење радова даном увођења у посао, Наручилац ће оставити накнадни рок од пет дана да започне радове, а уколико Извођач ни у накнадном року не започне радове, Наручилац може наплатити банкарску гаранцију за добро извршење посла и захтевати од Извођача накнаду штете, а Уговор се може раскинути.

Радови обухватају:
Траса пруге – 
· корекција и усаглашавање техничких елемената трасе пруге (R, L) у оквиру дела постојећег и новог трупа пруге, са циљем да се повећа брзина.
Доњи строј
· обезбеђење ширине планума 6,60m;
· израда насипа пруге од песковитог шљунка;
· санација слабих места на трупу пруге;
· одводњавање трупа пруге.
Путни прелази
· уређење путног прелаза у км 62+256,46.
Горњи строј
· израда нове конструкције горњег строја на отвореној прузи са колосечном решетком од нових шина типа 60Е1 на бетонским праговима дужине 2,60m са еластичним причврсним прибором на застору од туцаника еруптивног порекла;
· машинско регулисање колосека по смеру и нивелети са урађењем за примопредају;
· заваривање колосека у дуги шински трак (ДТШ).
Пропусти и мостови
· израда новог железничког једноколосечног моста у км 63+104.62

Радови на измештању колосека (изради пружне девијације) ће се одвијати паралелно са радовима на изградњи конструкције моста. За радове на измештању колосека (изради девијације), потребно је предвидети једносменски рад са четири оперативе: једна за радове на доњем строју, друга оператива изводи радове на горњем строју, трећа за радове на пропусту и габиону и четврта оператива за радове на изградњи мостовске конструкције.

Због сложености и великог обима посла, водећи рачуна о испуњењу услова да је саобраћај редован све време извођења радова на постојећем колосеку, радови на реконструкцији колосека (изградњи нове девијације) на км 62+254,029 до км 63+498,592 и изградњи мостовске конструкције се временски деле на фазе извођења радова:

Фаза 1

У оквиру ове фазе извођења радова предвиђена је изградња девијације и мостовске конструкције. Радови се изводе паралелно. Радови треба да се изводе у складу са организацијом саобраћаја на прузи, с тим да се врши и обезбеђење колосека пошто се саобраћај одвија у време ових радова. За време извођења радова треба обезбедити лагану вожњу у тој зони.

Подфаза 1.1 - Радови на изградњи мостовске конструкције

Радови Подфазе 1.1 одвијају се у 4 етапе, како се ради на новом мосту на 12m удаљености од постојећег, радови се обављају без утицаја на саобраћај по постојећем мосту и прузи.
Етапа 1 - У овој етапи изводе се припремни радови 
Етапа 2 - У овој етапи изводе радови на изради:
· шипова;
· темеља;
· средњих стубова;
· лежишних греда;
· лежишта.
Етапа 3 - У овој етапи изводе радови на изради:
· главне челичне конструкције;
· АБ коловозне плоче.
Етапа 4 - У овој етапи изводе се:
· завршни радови;
· посебни радови.

Подфаза 1.2 - Радови на изградњи девијације пруге

Радови Подфазе 1.2 одвијаће се у 3 етапе, како се ради о измештеној прузи радови се обављају без утицаја на саобраћај по постојећем мости и прузи.
Етапа 1 - У овој етапи изводе се припремни радови. 
Етапа 2 - У овој етапи изводе се земљани радови, израда габионског зида.
Етапа 3 - У овој етапи изводе се радови горњег строја (предбаластирање И слоја туцаника, монтажа и полагање колосека).

Фаза 2 - Успостављање саобраћаја преко девијације

У оквиру ове фазе извођења радова предвиђено је превезивање колосека отворене пруге испред и иза девијације – успостављање саобраћаја преко редовног колосека.  На деоници на којој се изводе радови предвиђа се ограничење брзине на 10-30km/h односно у складу са Упутством о вођењу саобраћаја које ће израдити Инвеститор.
Радови се изводе у дневном затвору колосека у трајању 8-12 часова.

Фаза 3 – Завршни радови горњег строја на девијацији (новом колосеку)

У оквиру ове фазе извођења радова предвиђена је демонтажа редовног колосека и завршни радови горњег строја на девијацији (новом колосеку). Радови се изводе паралелно.

Подфаза 3.1 – Завршни радови горњег строја на девијацији. 

Радови Подфазе 3.1 одвијаће се у 3 етапе 
Етапа 1 - У овој етапи изводе се завршни радови горњег строја (допуна II слоја туцаника, машинско регулисање колосека, АТ заваривање и отпуштање колосека у ДТШ, уграђивање сигурносних шина на мосту, уграђивање справа против подужног померања шина и опрема пруге)
Етапа 2 - У овој етапи изводе се радови на брушењу шина.
Етапа 3 - У овој етапи се изводе радови на уређењу путног прелаза.

Радови се изводе у дневном затвору колосека у трајању 8-12 часова.

Подфаза 3.2 – Радови на демонтажи редовног колосека

Радови Подфазе 3.2 одвијаће се у 2 етапе, након пуштања нове пруге у саобраћај приступа се Радовима на демонтажи редовног колосека.
Етапа 1 - У овој етапи изводе се припремни радови 
Етапа 2 - У овој етапи изводе се радови на демонтажи колосека.

Фаза 4

У оквиру ове фазе врши се технички пријем са испитивањем мостовске конструкције.

Средства обезбеђења
Члан 6.
Извођач се обавезује да достави Наручиоцу следећа средства финансијског обезбеђења:
- (ако је захтевао авансно плаћање) најкасније у року од 15 (петнаест) дана од дана закључивања овог уговора банкарску гаранцију за повраћај авансног плаћања у износу до висине траженог аванса ______________________ са припадајућим ПДВ-ом, у складу са ѕа Законом о ПДВ-у и са роком важења најмање 30 (тридесет) дана дужим од рока за извршење Уговора из члана 5. овог уговора, која мора бити безусловна, неопозива, без права на приговор и платива на први позив, а у корист Наручиоца,
- најкасније у року од 15 (петнаест) дана од дана закључивања овог уговора оригинал банкарску гаранцију за добро извршење посла, насловљену на Акционарско друштво за управљање јавном железничком инфраструктуром ,,Инфраструктура железнице Србије“ Београд, ул. Немањина број 6, у износу од 10% од укупне уговорене вредности без ПДВ, са клаузулама: неопозива, безусловна, „наплатива на први позив“ и без права на приговор и са роком трајања 30 дана дужим од истека рока за завршетак целокупног посла. Банкарска гаранција за добро извршење посла уновчиће се у случају да Извођач не буде извршавао своје уговорне обавезе у роковима и на начин предвиђен Уговором. Ако се за време трајања Уговора промене рокови за извршење уговорне обавезе, важност банкарске гаранције за добро извршење посла мора да се продужи. 
Наручилац до достављања продужене банкарске гаранције неће оверавати испостављене привремене ситуације и исте ће неоверене вратити Извођачу у року од 8 дана од дана пријема. Уколико Извођач не достави продужену банкарску гаранцију за добро извршење посла, у року од 20 дана од дана потписивања Анекса Уговора о продужењу рока, може се активирати претходно достављена банкарска гаранција за добро извршење посла и једнострано раскинути Уговор, 
- најкасније у року од 15 дана од дана примопредаје радова банкарску гаранцију за отклањање  недостатака у гарантном року, у износу од 5% изведене вредности за радове без ПДВ, и са роком трајања најмање 30 дана дужим од дана истека гарантног рока. 

По достављању банкарске гаранције за отклањање недостатака у гарантном року, банкарска гаранција за добро извршење посла биће враћена Извођачу у року од 7 календарских дана од дана достављања захтева за враћање.

Након извршења свих уговорних обавеза од стране Извођача, Извођачу ће бити враћена неискоришћена средства финансијског обезбеђења.

Наведена средства финансијског обезбеђења не могу да садрже додатне услове за исплату, краће рокове и мањи износ од одређеног. Средство финансијског обезбеђења неће бити враћено Извођачу пре истека рока трајања, осим ако је Извођач у целости испунио своју обезбеђену обавезу.

Осигурање
Члан 7.
Извођач је дужан да Наручиоцу најкасније до тренутка увођења у посао достави:
- Полису осигурања на објекту у изградњи која мора обухватити осигурање радова, материјала и опреме од свих ризика до њихове пуне вредности. Полиса осигурања мора гласити на предмет Уговара, тј. на конкретан објекат у изградњи који је предмет уговарања, са релативним учешћем по сваком штетом догађају (франшизом) у износу не већем од 10%. 
- Полису осигурања од одговорности према трећим лицима која мора гласити на осигурану суму од најмање 50% од понуђене вредности радова и која не сме бити мања од ___________________________________ динара. Полиса осигурања мора гласити на предмет Уговора, са релативним учешћем по сваком штетом догађају (франшизом) у износу не већем од 10%. Полисe осигурања мора гласити на рок трајања, почевши од  дана увођења Извођача у посао и 60 календарских дана дужим од уговореног рока за радове укључујући и гарантни период од 3 године. Акционарско друштво за управљање јавном железничком инфраструктуром ,,Инфраструктура железнице Србије“ Београд, ул. Немањина број 6 мора бити назначен као осигураник по наведеним полисама.
- Полиса осигурања од професионалне одговорности извођача мора  гласити на износ осигуране суме. Полиса осигурања мора гласити на конкретан објекат у изградњи који је предмет уговарања, са релативним учешћем по сваком штетом догађају (франшизом) у износу не већем од 10%. Полиса мора мора гласити на рок трајања, почевши од  датума увођења извођача у посао и 60 календарских дана дужим од крајњег уговореног рока за радове укључујући и гарантни период  од 3 године.

Полиса/е мора имати клаузулу да је осигуравајућа кућа у случају прекида полисе/а пре истека важења из било ког разлога обавезна да о томе обавести Наручиоца.	

У случају продужења рока за радове, Извођач је у обавези да у року од 20 дана од дана закључења Анекса уговора о продужењу рока за радове, достави нове полисе под истим условима и са новим периодом важења. Наручилац, до достављања продужених полиса, неће оверити достављене привремене ситуације и исте ће не оверене вратити Извођачу у року од 8 дана од дана пријема привремене ситуације.

Уколико Извођач не достави Наручиоцу наведене полисе у горе дефинисаним роковима, Наручилац може активирати и наплатити банкарску гаранцију за озбиљност понуде и једнострано раскинути Уговор.

Измена Уговора
Члан 8.
Овај уговор може бити измењен или допуњен, сагласношћу уговорних страна, закључењем Анекса Уговора.

Наручилац може, током трајања Уговора  у складу са одредбама чл. 156-161. Закона о јавним
 набавкама („Службени гласник РС“, број 91/19 и 92/2023), да измени Уговор, без спровођења поступка
 јавне набавке.
 
Рок за извршење уговорних обавеза може бити продужен из следећих објективних разлога:	
· изузетно лоши климатски услови, неуобичајени за годишње доба и за место на коме се радови изводе, а који онемогућавају извођење радова;
· кашњење у издавању налога, упутства и одобрења од стране Наручиоца у роковима дефинисаним динамичким планом који утичу на испуњење уговореног рока завршетка, а који нису последица пропуста Извођача;
· неиспуњење неке од обавеза Наручиоца на начин дефинисан конкурсном документацијом и Уговором;
· других објективних разлога за које Наручилац закључи да су оправдани, у складу са мишљењем комисије образоване од стране Наручиоца,
· случајеви више силе.

Извођач ће одмах, у писаној форми, обавестити Наручиоца о настанку претходно наведених околности, због којих посао може каснити или бити прекинут.

Извођач је у обавези да Наручиоцу достави писани захтев за продужење уговореног рока у року од 3 (три) дана од дана сазнања за околности које изискују измену Уговора, а најкасније 20 (двадесет) дана пре истека Уговором дефинисаног рока за радове. Захтев за продужетак рока треба да садржи детаље о узроцима и разлозима кашњења или прекида посла. 

Одмах по пријему захтева из претходног става, а најкасније у року од 3 (три) дана од дана пријема захтева, Надзорни орган Наручиоца ће размотрити разлоге и оправданост захтева за продужење рока и уколико су разлози за продужење рока оправдани, упутиће Наручиоцу захтев за закључење Анекса Уговора. 

Уговорени рок ће бити продужен када уговорне стране о томе сачине Анекс уговора.

У случају да Извођач не испуњава усвојен динамички план, обавезан је да уведе у рад више смена, продужи смену, или уведе у рад више техничког особља, без права на повећане трошкове или посебну накнаду за то. 

Уколико Наручилац утврди да Извођач не прати динамику извршења посла и ако након писаног упозорења у року наведеном у писаном упозорењу, не констатује да је кашњење у реализацији посла надокнађено, Наручилац може наплатити банкарску гаранцију за добро извршење посла.

Уговорна казна
Члан 9.
Уколико постоји оправдана сумња да радови неће бити изведени у дефинисаним роковима, Наручилац ће писаним путем наложити Извођачу да предузме све потребне мере којима се обезбеђује усклађивање извођења радова са динамичким планом и роковима из Уговора за извођење радова.

Уколико Извођач не поступи по налогу  из става 1. овог члана и не изведе радове у уговореном року, дужан је да плати Наручиоцу уговорну казну у висини 1‰ (један промил) од укупне цене за радове без ПДВ за сваки дан закашњења, с тим што укупан износ казне не може бити већи од 5% (пет процената) од укупне цене за радове без ПДВ.  


Извођач неће бити у обавези да плати ни уговорну казну ни штету ако докаже да није одговоран за закашњење, односно ако докаже да је до закашњења дошло због случаја или више силе, због кривице Наручиоца или због кривице трећег лица за коју он не одговара.

Ако је штета коју су претрпели Наручилац услед неуредног или неблаговременог испуњавања уговорних обавеза Извођача већа од уговорне казне, Наручилац ће захтевати, поред уговорне казне, накнаду штете која прелази износ уговорне казне и може наплатити банкарску гаранцију за добро извршење посла, а Уговор се може раскинути.

Обавезе Извођача
Члан 10.
Извођач, поред обавеза наведених у техничкој спецификацији има нарочито и следеће обавезе:
· да најкасније до тренутка увођења у посао, достави Наручиоцу у четири примерка, по
два за Наручиоца и  Надзорног органа, детаљан динамички план/гантограм  за извођење радова, 
· да пре почетка радова достави Наручиоцу:
· Решење о именовању одговорних извођача радова, и то: лице са најмање 10 година искуства на радовима горњег строја и лице са најмање 10 година искуства на извођењу радова на мостовима,
· опис радова и технологију извођења радова,
· списак добављача материјала,
· списак механизације, опреме и возних средстава за извршење радова и њихове техничке карактеристике,
· спецификацију извршилаца,
· План превентивних мера безбедности и здравља на раду,
· Решење о именовању лица за безбедност и здравље на раду,
· План заштите здравља, животне средине и безбедности друмског и железничког саобраћаја.
· Да изради Пројекат за грађевинску дозволу (ПГД), у папирном облику у 3 (три)
коричена примерка и дигиталном на диску у 3 (три) примерка, који садржи техничке услове за извођење свих позиција радова, у складу са “Законом о планирању и изградњи” и “Правилником о садржини, начину и поступку израде и начину вршења контроле техничке документације према класи и намени објеката” („Сл. гласник РС“, број96/2023), 
· да изради Пројекат за извођење (ПЗИ) и Пројекат изведеног објекта (ПИО), у
папирном облику у 3 (три) коричена примерка и дигиталном на диску у 3 (три) примерка, 
· да за ПГД прибави позитиван Извештај о техничкој контроли техничке 
документације и Решења о грађевинској дозволи на основу овлашћења Наручиоца, 
· да изради Елаборат о геотехничким условима изградње за ниво ПГД/ПЗИ.
· да набави и на градилиште испоручи сав материјал неопходан за реализацију овог пројекта,
· да све радове изведе стручно и квалитетно са пажњом „доброг привредника и 
стручњака“, у складу са постојећим техничким прописима, нормативима и стандардима
који важе за радова ове врсте, да уграђује материјале и опрему који по квалитету
одговарају захтеву из техничке документације, техничким условима, прописаним стандардима и о томе достави одговарајуће доказе њиховог квалитета. Извођач мора прилагодити технологију извођења радова локалним условима на терену, како ни у једној фази извођења радова не би дошло до оштећења инфраструктурне пруге, јавног пута, као ни штете по Извођача, уз употребу одговарајуће механизације и поштовањем правила струке,
· да организује градилиште на начин којим се обезбеђује приступ локацији и заштиту 
околине за време трајања радова,
· да организује градилиште у условима редовног одвијања саобраћаја за време извођења радова,
· да предузме све неопходне припремне радње како би се онемогућиле непотребне штете на путевима, некретнинама, земљишту, стаблима, корењу, усевима, границама и инфаструктури у власништву комуналних предузећа, управљача пута и других тела. Извођач ће у потпуности довести у првобитно стање о своме трошку било коју штету изазвану његовим извођењем радова. Штете укључују све активности које могу довести до оштећења животне средине попут одлагања отпада, горива или уља као и оштећења изазвана на постојећим грађевинама узроковане Извођачевим активностима, 
· обезбеди приступ возилима у ванредним ситуацијама све време извођење радова,
· одржава градилиште уредним и сигурним током периода извођења радова. Извођач је дужан да уклони сав материјал који се не користи и друге остатке који настају током извођења радова,
· да благовремено надлежном органу пријави почетак радова и о свом трошку обезбеди и истакне на видном месту градилишну таблу у складу са важећим прописима,
· да благовремено о свом трошку предузима све мере за обезбеђење и сигурност објеката, радова, опреме, материјала, радника, пролазника и саобраћаја, саобраћајница и тротоара, постојећих инсталација, као и суседних објеката,
· да обезбеди Наручиоца од свих губитака и потраживања због повреда и штета нанетих било ком лицу или имовини, које могу да се појаве извођењем и одржавањем радова и надокнади му штету за све рекламације, потраживања, трошкове и издатке настале по том основу, осим ако такве околности нису настале као последица више силе,
· да о свом трошку отклони све штете које евентуално, за време извођења радова учини на објектима, инсталацијама и лицима из претходне алинеје,
· да осигура безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине и прописа у области радног законодавства за сво време трајања радова до предаје Наручиоцу,
· да на захтев Наручиоца уведе у рад више смена, продужи смену или уведе у рад више радног особља и механизације, без права на повећање трошкова или посебне накнаде за то уколико не испуњава предвиђену динамику,
· да спроводи и строго се придржава мера безбедности и здравља на раду и противпожарне заштите на градилишту,
· да надзорном органу омогући вршење стручног надзора на објекту и контролу количине и квалитета употребљеног материјала, као и неометан приступ складишном, магацинском и сваком другом простору у коме се обезбеђују и чувају до уградње, материјал и опрема за уградњу,
· да редовно води грађевински дневник, грађевинску књигу и обезбеђује књигу инспекције,
· да обезбеди техничко особље и технички капацитет за све врсте радова и за све време реализације Уговора, као и благовремену испоруку материјала и опреме потребну за извођење уговорених радова, уз претходну сагласност Наручиоца,
· да поступи по свим основаним примедбама и захтевима Наручиоца датим на основу извршеног стручног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова из динамичког плана извођења радова,
· да обезбеди  присуство својих представника  у раду Комисије за  пријем радова;
· да изврши сва неопходна лабораторијска испитивања, да гарантује за квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове Извођач мора да приступи у року од 5 дана по пријему писаног позива од стране Наручиоца,
· да о свом трошку, по завршетку радова или у случају раскида Уговора, повуче са градилишта своје раднике и уклони преостали материјал и опрему, средства за рад и привремене објекте које је користио у току рада, очисти градилиште од отпадака, као и да уреди земљиште на коме је објекат изграђен на начин предвиђен техничком документацијом,
· да Комисији за пријем радова обезбеди сву потребну документацију у складу са одредбама Закона о планирању и изградњи,
· да отклони све примедбе Комисије за пријем радова,
· да када заврши све радове по Уговору, писаним путем обавести Наручиоца;
· да преда изведене радове Наручиоцу,
· да сачини Пројекат изведеног објекта са графичком документацијом и геодетским подацима и да сноси све трошкове који настају у вези са тим. Пројекат о изведеном објекту израдити у папирном облику у 3 (три) коричена примерка и дигиталном на диску у 3 (три) примерка, и исти доставља Наручиоцу у тренутку комисијске примопредаје изведих радова.

Динамички план
Члан 11.
Динамички план је усвојен када је потписан од стране стручних лица Наручиоца ( надзорног органа ), и исти мора садржавати посебне услове за безбедно одвијање железничког и друмског саобраћаја.
Реализацију и праћење појединачних фаза, Извођач је обавезан да у потпуности обезбеди у роковима из динамичког плана. 

Извођач је дужан да према потреби, у присуству представника Наручиоца, изврши анализу испуњења уговорених обавеза и да према указаној потреби предузима одговарајуће мере за убрзање посла ради усклађивања са динамичким планом, као и да предузима друге мере за отклањање констатованих пропуста и одступања у процесу израде техничке документације, односно извођења радова.

О извршеним анализама из претходног става, сачињава се записник у два примерка, који потписују представник Наручиоца и представник Извођача.

Обавезе Наручиоца
Члан 12.
Наручилац се обавезује да:
· обезбеди вршење стручног надзора у складу са законским и подзаконским актима именовањем решењем, и да о томе писмено обавести Извођача пре увођења у посао,
· пре почетка рада на градилишту писаним актом одреди координатора за безбедност и здравље на раду у фази извођења радова, у складу са Уредбом о безбедности и здрављу на раду на привременим или покретним градилиштима („Сл. гласник РС“, бр. 14/2009, 95/2010, 98/2018 и 35/2023-др. закон),
· да надлежном органу пријави градилиште најкасније 8 дана пре почетка извођења радова, а копију пријаве достави Извођачу који ће исту чувати,
· да након стицања законских и услова дефинисаних овим уговором, уведе Извођача у посао, сачињавајући записник који се заводи на писарници Наручиоца и обезбеђујући му несметан прилаз градилишту,
· да Извођачу достави Идејни пројекат (ИДП) прихваћен од стране Ревизионе комисије за стручну контролу техничке документације,
· да Извођачу достави овлашћење за прибављање  Извештаја о техничкој контроли техничке документације и Решења о грађевинској дозволи,
· од Извођача, по завршетку радова, прими изведене радове,
· да именује  и обезбеди присуство својих представника који ће учествовати у раду Комисије за пријем радова.

Наручилац се обавезује:
· да Извођачу плати уговорену цену под условима и на начин одређен овим уговором,
· да сноси трошкове рада Комисије за пријем радова, 
· да сноси и друге трошкове који су у вези са реализацијом овог уговора који су позитивним прописима који регулишу предметну област дефинисани као обавеза Наручиоца.
Гарантни рок
Члан 13.
Извођач даје гаранцију за квалитет изведених радова, уграђену опрему, инсталације и уређаје у трајању од _______ (_______) године рачунајући од дана извршене примопредаје објекта. 

Извођач гарантује да изведени радови, уграђена опрема и инсталације неће имати мане које онемогућавају или умањују њихову вредност или њихову подобност за редовну употребу, односно употребу одређену Уговором.

Члан 14.
Извођач је дужан да у току гарантног рока, на први писани позив Наручиоца, отклони о свом трошку све грешке које се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац може наплатити банкарску гаранцију
 за отклањање недостатака у гарантном року.

Уколико банкарска гаранциј за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођач траже накнаду штете, до пуног износа стварне штете.



Квалитет
Члан 15.
За укупан уграђени материјал и опрему Извођач мора да има сертификате квалитета и атесте који се захтевају по важећим прописима и мерама за објекте те врсте у складу са техничком документацијом и уговором.

Квалитативни и квантитативни преглед и пријем материјала и опреме коју набавља Извођач вршиће Надзорни орган.

Уколико Наручилац утврди да уграђени материјал или опрема не одговара стандардима и техничким прописима, одбија га и забрањује његову употребу.

Извођач је дужан да о свом трошку обави одговарајућа испитивања материјала, контролу квалитета радова и опреме.
Уколико је због употребе неквалитетног материјала угрожена безбедност објекта, Наручилац, односно Надзорни орган има право да тражи да добављач поруши изведене радове и да их о свом трошку поново изведе у складу са техничком документацијом и одредбама овог уговора.

Уколико Извођач у остављеном року не поступи у складу са претходним ставом, Наручилац има право да наплати банкарску гаранцију за добро извршење посла.

Додатни (непредвиђени) радови
Члан 16.
У случају да се у току извођења радова који су предмет овог уговора, појави потреба за извођењем додатних радова, Извођач је дужан да о томе одмах писаним путем обавести  Надзорни орган и Наручиоца и да не започиње са извођењем тих радова све док за то, од Наручиоца, односно Надзорног органа не добије писану сагласност.

Хитни непредвиђени радови
Члан 17.
Извођач може, без претходне сагласности Наручиоца, али уз писану сагласност Надзорног органа, да изведе хитне непредвиђене радове, ако би њихово извођење било нужно због осигурања стабилности објекта који је предмет овог уговора или ради спречавања настанка штете, а изазвани су неочекиваном тежом природом земљишта, односно променом тла, неочекиваном појавом воде или другим ванредним и неочекиваним догађајима, који нису предвиђени у пројектној документацији. 

Извођач је дужан да о наступању околности из става 1. овог члана, истог дана када су те околности наступиле, обавести Наручиоца, као и да Наручиоцу, одмах по добијању, достави примерак или копију писане сагласности Надзорног органа из става 1. овог члана. 

Ако би, због извођења хитних непредвиђених радова, уговорена вредност из члана 1. овог уговора морала бити знатно повећана, Наручилац може да једнострано раскине овај уговор, о чему без одлагања писаним путем обавештава Извођача.

Вишкови и мањкови радова
Члан 18.
Уколико се током извођења уговорених радова појави потреба за извођењем вишкова радова, Извођач је дужан да о томе обавести  Надзорног органа и Наручиоца искључиво у писаној форми.

Извођач није овлашћен да без писане сагласности Наручиоца и Надзорног органа мења обим уговорених радова и изводи вишкове радова.

Коначна количина и вредност радова по овом уговору утврђује се на бази стварно изведених количина радова, оверених у грађевинској књизи од стране Надзорног органа и усвојених јединичних цена из Понуде. 

Промене количина извршених радова у односу на количине из Понуде (вишкови и мањкови радова), не могу утицати на промену јединичних цена. 

Члан 19.
Накнадни радови су радови који нису уговорени а потребни су за испуњење овог уговора.

Примопредаја
Члан 20.
Извођач по завршетку радова, писаним путем, обавештава Научиоца и Надзорни орган, а дан завршетка радова уписује у грађевински дневник, о чему се сачињава и записник који потписују Надзорни орган и одговорни извођач радова.

Примопредаја радова Наручиоцу биће извршена у року од 30 дана по завршетку радова, о чему се сачињава записник комисије за пријем радова у присуству одговорног извођача радова и надзорног органа.
[bookmark: _GoBack]Грешке које утврди Наручилац у току извођења радова или приликом преузимања и предаје радова, Извођач мора да отклони у примереном року који му одреди Надзорни орган Наручилац.

Уколико те грешке Извођач не почне да отклања у року од 5 дана од дана пријема писаног позива од стране Наручилац и ако их не отклони у примереном року који је одредило Наручилац, Наручилац може да наплати банкарску гаранцију за добро извршење посла.

Раскид Уговора
Члан 21.
Уговор се може раскинути споразумно.

Наручилац има право на једнострани раскид Уговора, посебно у следећим случајевима:
· уколико Извођач одустане од Уговора,
· уколико Извођач одбије да потпише Записник о увођењу у посао,
· уколико Извођач у уговореном року не достави банкарску гаранцију за добро извршење посла из члана 6. овог уговора, као и  полисе осигурања из члана 7. овог уговора, уз наплату банкарске гаранције за озбиљност понуде,
· уколико Извођач, без разумног оправдања, и 15 дана након писаног позива или упозорења Наручиоца, не започне са извођењем радова  или одбије да настави извођење радова,
· ако Извођач не испуњава уговорне обавезе у року утврђеном усвојеним динамичким планом или Уговором или се основано може очекивати да исте неће испунити у року или из неоправданих разлога прекине са извођењем радова,
· ако Извођач у разумном року не поступи по налогу Наручиоца и/или надзорног органа да отклони неки уочени недостатак што утиче на правилно извођење радова и рок извођења,
· ако је Извођач, упркос претходним упозорењима Наручиоца у писаној форми, пропустио да изведе радове у складу са Уговором или стално и свесно занемарује да изврши своје обавезе по овом уговору,
· ако као подизвођача ангажује лице које није наведено у понуди,
· ако Извођач уграђује материјал који нема уговорени или одговарајући квалитет или радове изводи неквалитетно,
· уколико не обавести Наручиоца о промени података у вези испуњености критеријума за квалитативни избор привредног субјекта за учешће у поступку јавне набавке,
· ако је Извођач добио осуђујућу пресуду која се односи на његове професионалне поступке,
·  и у другим случајевима када Извођач не испуњава своје обавезе у складу са овим уговором.

Уговор се раскида изјавом у писаној форми која се доставља другој уговорној страни и са отказним роком од 15 дана од дана пријема изјаве. Изјава мора да садржи основ за раскид Уговора.

У случају једностраног раскида Уговора, страна која је скривила раскид, дужна је да другој уговорној страни надокнади штету.

Члан 22.
У случају да до раскида Уговора дође након увођења Извођача у посао, Извођач је дужан да са градилишта повуче раднике које је ангажовао, уклони материјал и опрему који нису предати Наручиоцу, уклони средства за рад, као и привремене објекте које је саградио, уколико их није предао Наручиоцу и очисти објекат и градилиште.

У случају раскида Уговора, Извођач је дужан да изведене радове обезбеди од пропадања, да Наручиоцу преда преглед стварно изведених радова до дана раскида Уговора, потписан од стране одговорног извођача радова и надзорног органа.

У случају да Извођач не поступи у складу са претходним ставом овог члана Уговора, сматраће се да Наручилац има судржавину на објекту, односно градилишту и овлашћен је да га, о трошку Извођача, испразни од ствари које припадају Извођачу и лица која је ангажовао Извођач, те да на тај начин успостави искључиву државину.

Поступање описано у претходном ставу овог члана Уговора, сматраће се договореним и прихваћеним од стране Извођача, па уговорне стране сагласно констатују да у њему нема противправности, услед чега се, у том случају, Извођач одриче од права на било који облик државинске заштите и накнаде штете, у односу на Наручиоца.

Члан 23.
Коначни обрачун се ради након документа о раскиду Уговора (једностраног или споразумног), на основу Записника о примопредаји радова и свих других уговорних докумената који су од важности за израду истог.
  
Коначни обрачун садржи нарочито: 
1) вредност изведених радова према уговореним ценама,
2) износ разлика у цени,
3) износ исплаћен по основу ситуација,
4) коначни износ који Извођач треба да прими или врати по неспроном делу обрачуна,
5) податак да ли су радови извршени у уговореном року и ако нису колико износи  прекорачење рока
6) податак о томе која уговорна страна, по ком основу и у ком износу захтева наплату уговорне казне и накнаде штете, као и њихове оспорене и неоспорене износе
7) укупан износ цене изведених радова
8) податке о другим чињеницама о којима није постигнута сагласност уговорних страна.

Прихватање коначног обрачуна значиће да Извођач одустаје од свих захтева, па и оних који су већ раније поднети у писаној форми, а остали су нерегулисани. 
Виша сила
Члан 24.
Уговорне стране ослобађају се делимично или потпуно од одговорности за неизвршавање
обавеза по овом уговору, уколико је она последица деловања више силе.
Под околностима више силе подразумевају се околности које су настале после закључења 
овог уговора, као резултат ванредних догађаја независно од воље уговорних страна, као што 
су: рат, земљотреси, поплаве, пожари, епидемија, акти државних органа од утицаја на 
извршење обавеза.
Уговорна страна погођена вишом силом треба одмах телеграмом или на неки други писани
начин да обавести другу страну о настанку околности које спречавају извршење уговорне 
обавезе. 
Уговорна страна која благовремено не јави другој страни наступање околности више силе, а 
која је том околношћу погођена, не може се позивати на њу, изузев ако сама та околност не 
спречава слање таквог обавештења.
За време трајања више силе обавезе из Уговора мирују и не примењују се санкције због 
неизвршења уговорних обавеза.
Наступањем околности из овог члана продужава се рок за испуњење уговорних обавеза и 
то за период који по свом трајању одговара трајању настале околности и разумног рока 
отклањања последица тих околности.
Уколико настале околности из овог члана трају дуже од једног месеца свака од уговорних 
страна задржава право да раскине Уговор. 

Завршне одредбе
Члан 25.
Oвај уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан последњег потписа по временском редоследу.

Члан 26.
Промене Уговора важиће само уколико су сачињене у писменој форми, уз обострану сагласност уговорних страна, о чему ће бити сачињен Анекс Уговора.

Члан 27.
1. Уговорне стране су сагласне да ће се на међусобне односе који нису дефинисани Уговором,
1. примењивати одредбе Закона о облигационим односима (“Сл. лист СФРЈ ”, бр. 29/78, 39/85, 
1. 45/89 – одлука УСЈ и 57/89, „Сл. лист СРЈ“, бр. 31/93, и „Сл. лист СЦГ“, бр. 1/2003-Уставна 
1. повеља и „Сл.гласник РС“, бр. 18/2020), као и одредбе Посебних узанси о грађењу („Службени 
1. лист СФРЈ”, број 18/77), и других важећих прописа Републике Србије, који регулишу ову 
1. област.

Члан 28.
Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.


Члан 29.
Овај уговор је сачињен у 4 истоветна примерка, од којих Наручилац задржава 2 примерка, а Извођач 2 примерка. 

       за ИЗВОЂАЧА                                                              за НАРУЧИОЦА
   	                                                                „Инфраструктура железнице Србије“а.д.
                                                                                       в.д. генералног директора

     ______________________                                         ________________________
                                                                                                   др Небојша Шурлан

